mk en mk mk es ro pt it en uk hbs_lat nl en fr sq el da ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk en mk mk mk mk hbs_lat mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk ru hbs_cyr mk mk mk mk mk mk mk ru uk hbs_cyr mk en mk uk en mk mk mk mk mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
САД: 15 октомври на улиците и социјалните мрежи · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
САД: 15 октомври на улиците и социјалните мрежи
Објавено на 27 октомври 2011 8:00 GMT
Прочитај го овој напис на English, Français, Malagasy, srpski, বাংলা, Español
Не е тајна дека Фејсбук, Твитер, Јутјуб, меѓу другите социјални мрежи, играа клучна улога во неодамнешните локални и глобални протести. Во 2009 година, светот ги откри деталите за зелениот бран во Техеран благодарение на овие платформи, и истото се случи на плоштадот Тахрир во Каиро и со демонстрантите во Мадрид. Како што беше очекувано, глобалните протести на 15 октомври, 2011 година, исто така, целосно ги користеа овие мрежи.
За 15 октомври имаше бескраен број на хаштагови на Твитер, вклучувајќи ги #ocuppyWallStreet, #OWS, #globalday, #15oct, #Oct15, и #occupyeverywhere, меѓу другото, повикувајќи ги сите кои сакаат да се придружат. Кога протестот беше на Тајмс Сквер, илјадници луѓе ги искористија своите паметни телефони за да објават на Твитер или да снимат се што се случуваше, а Глобал Војсис не беше исклучок, како што е прикажано во следното видео:
Блогерите не дозволија овој феномен да помине незабележано. Џенифер Престон од Медија Декодер, прикажува примероци од снимки на протестите низ светот и обезбедува бројки за употребата на мрежите во споредба со демонстрациите:
Онлајн разговорот за Окупирај го Волстрит растеше стабилно на платформите на социјалните медиуми во изминатите недели и се зголеми помеѓу корисниците во странство во изминатата недела како што се приближуваа глобалните демонстрации. Според Трендр, компанија за анализа на социјалните медиуми, бројот на објави на Твитер за Окупирај го Волстрит, надвор до САД, се зголеми на повеќе од 25 проценти од вкупните објави во петок, за 15 проценти повеќе од истиот период изминатата недела.
(Прочитајте повеќе приказни за Окупирај го Волстрит на Глобал Војсис тука и тука).
Протестите не само што се случуваа на плоштадите и парковите, но исто така и на Интернет. Постои блог наречен „Ние сме 99 проценти“, кој прикажува фотографии од луѓе кои држат транспаренти со детали за нивните економски проблеми. Блогот Демократија во Америка не само што мисли дека овој блог е вреден за пофалба, но исто така ги мери разликите помеѓу Фејсбук и Твитер во однос на влијанието на нивните пораки:
Фановите на Фејсбук не се некој водич за ништо, бидејќи може да станеш фан, а потоа да целосно да заборавиш на тоа. Твитовите се за нијанса подобри, бидејќи покажуваат колку луѓе се свесни за некој настан додека истиот се случува. Но, тие покажуваат свесност, а не поддршка. Тешко е да се сфати севкупниот тренд во изминатите неколку дена, бидејќи луѓето се префрлаат од хаштагот #occupywallst кон пократкиот #ows
И така, собираме извештаи од Твитер за настаните на 15 октомври. ДЦ Деби (@DCDebbie) го искористи хаштагот #ows за да објасни зошто се чини дека американските вести се против демонстрантите:
Фокс Њуз сакаа да ја портретираат толпата на #ows како толпа без насоки, неуки мрзливци. Затоа, тие НИКОГАШ нема да ја објават оваа снимка: http://www.observer.com/2011/10/exclusive-occupy-wall-street-activist-slams-fox-news-anchor-in-un-aired-interview-video/
Пред кратко време, претседателот Барак Обама на отворањето на Меморијалниот центар Мартин Лутер Кинг, изјави дека доколку беше жив, починатиот лидер ќе го поддржеше движењето на 15 октомври. Сепак, Лиза Сабатер прашува (@blogdiva):
но, дали навистина? #ows RT @thaiparampil: Обама: Мартин Лутер Кинг Помладиот ќе ги поддржеше Окупирај го Волстрит | Навистина јасна политика http://is.gd
Објавата на Твитер на Харакадејли(@hdaily09) е пример како социјалните мрежи се користат за развивање на приказна:
Протестите Окупирај го Волстрит продолжуваат низ светот додека 175 мина се уапсени во САД: ЛОНДОН, 17 октомври: Инспирирани од Окупирај го Волстрит… http://dlvr.it/qzsdz
Следат фотографии од протестите на 15 октомври, кои се одвиваа од паркот Зукоти до Тајмс Сквер во Њујорк:
Некои судири помеѓу полицијата и медиумите на Тајмс Сквер. Фотографија од Роберт Валенсија за Глобал Војсис, 2011 година
Полицијата се обидува да го контролира пристапот на пешаците. Фотографија од Роберт Валенсија за Глобал Војсис, 2011 година
Демонстрантите собрани во срцето на Тајмс Сквер. Фотографија од Роберт Валенсија за Глобал Војсис, 2011 година
Текот на протестот не запре дури ни со присуството на полицијата. Фотографија од Роберт Валенсија за Глобал Војсис, 2011 година
Знак со бројот „15“ кој се однесува на протестите за 15 октомври. Фотографија од Роберт Валенсија за Глобал Војсис, 2011 година
Знак кој вели „Вратете ги воените пари дома“. Фотографија од Роберт Валенсија за Глобал Војсис, 2011 година
Како што се развиваа протестите, тензиите помеѓу полицијата и демонстрантите растеа. Фотографија од Роберт Валенсија за Глобал Војсис, 2011 година
Демонстрантите поминуваат пред индексот Насдаќ на Тајмс Сквер. Фотографија од Роберт Валенсија за Глобал Војсис, 2011 година
Во меѓувреме, некои од демонстрантите на Окупирај го Волстрит останаа во паркот Зукоти. Фотографија од Роберт Валенсија за Глобал Војсис, 2011 година
Жени маскирани како зомби учествуваа во протестот. Фотографија од Роберт Валенсија за Глобал Војсис, 2011 година
Дури и децата се придружија на протестот. Фотографија од Роберт Валенсија за Глобал Војсис, 2011 година
Во паркот Зукоти, исто така познат и како Парк на слободата, беа поставени санитарии и центри за храна. Фотографија од Роберт Валенсија за Глобал Војсис, 2011 година
Демонстрант кој носи маска на овца и знак кој вели „Овци во светот, разбудете се“. Фотографија од Роберт Валенсија за Глобал Војсис, 2011 година
Одбраната фотографија на Стефани Кит, од протестите Окупирај на Тајмс Сквер,  авторски права Демотикс (15/10/11).
Translated (en) byElizabeth Rivera
Најнови написи од Северна Америка
Канадска студентка преку ТикТок ги враќа во живот домородните јазици кри и оџибве
Канада  25 септември 2021
Што правеа читателите на „Глобал војсис“ минатата седмица?
Западна Европа  7 јуни 2018
Што правеа читателите на „Глобал војсис“ минатата седмица?
Западна Европа  5 март 2018
Топ написи од свет
Скопје: Одржан собир за размена на сликички од светското првенство во фудбал
Источна и Централна Европа  30 април 2014
Македонија: Студентски протест заврши со насилство
Источна и Централна Европа  1 април 2009
Бугарија, Македонија: Војна за историјата преку блогови
Источна и Централна Европа  11 април 2008
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани